નવી દિલ્હીઃ કેબિનેટે ૬૯ નાના તેલ અને ગેસ ક્ષેત્રોની ખાનગી અને વિદેશી કંપનીઓને લિલામી માટે એક નવી નીતિને તેની મંજૂરી આપી હતી. કેબિનેટના આ નિર્ણયની જાહેરાત કરતાં પેટ્રોલિયમ મંત્રી ધર્મેન્દ્ર પ્રધાને જણાવ્યું હતું કે સરકારી તેલ સંશોધન એકમો દ્વારા પડતા મૂકવામાં આવેલા ૬૯ નાના તેલ અને ગેસ ક્ષેત્રોની લિલામી કરવામાં આવશે.તેમણે કહ્યું હતું કે આ લિલામીમાં સફળ થનારા બિડરો સરકારની કોઈ પણ જાતની દખલગીરી વિના બજારમાં નક્કી કરાયેલા ભાવે ક્રૂડ ઓઈલ અથવા કુદરતી ગેસ વેચવા માટે મુક્ત રહેશે.